VSL sklep I Kp 1081/99
Datum: 1999-10-12T02:00:00.000+02:00
ecli: ECLI:SI:VSLJ:1999:I.KP.1081.99
sodisce: Višje sodišče v Ljubljani
oddelek: Kazenski oddelek
institut: odločba o kazenski sankciji - umik pritožbe
jedro: Državni tožilec se je pritožil zaradi odločbe o izrečenih kazenskih sankcijah in je predlagal, naj pritožbeno sodišče izpodbijano sodbo spremeni tako, da naj namesto pogojnih obsodb izreče zaporni kazni. Višji državni tožilec je pritožbo umaknil in je bila zato pritožba s sklepom zavržena kot nedovoljena.

 
zveza: KZ člen 50,  50/2,  50,  50/2.  ZKP člen 370,  370/1-4,  370,  370/1-4.

## Jedro

Državni tožilec se je pritožil zaradi odločbe o izrečenih kazenskih sankcijah in je predlagal, naj pritožbeno sodišče izpodbijano sodbo spremeni tako, da naj namesto pogojnih obsodb izreče zaporni kazni. Višji državni tožilec je pritožbo umaknil in je bila zato pritožba s sklepom zavržena kot nedovoljena.

## Izrek

Pritožba pomočnika okrožnega državnega tožilca se zavrže kot nedovoljena.

## Obrazložitev

Okrajno sodišče v Ljubljani je z izpodbijano sodbo obdolžena MS in BK spoznalo za kriva, da sta storila kaznivo dejanje tatvine po 1. odst. 211. čl. KZ v zvezi s čl. 25 KZ. Izreklo jima je pogojni obsodbi in vsakemu določilo v okviru pogojne obsodbe kazen štiri mesece zapora s preizkusno dobo dveh let. Obema obdolžencema je še odvzelo premoženjsko korist, pridobljeno s kaznivim dejanjem. Odločilo je tudi o stroških kazenskega postopka.

Proti tej sodbi se je zaradi odločbe o kazenskih sankcijah pritožil pomočnik okrožnega državnega tožilca. Predlagal je, da naj pritožbeno sodišče pritožbi ugodi in obdolžencema namesto pogojne obsodbe izreče kazen zapora.

Po vpogledu obravnavane zadeve je višji državni tožilec z izjavo opr.

št. Ktp 541/99 z dne 1.10.1999 umaknil pritožbo pomočnika okrožnega državnega tožilca. Ker je torej prišlo do umika pritožbe, je sodišče druge stopnje po čl. 390 ZKP pritožbo pomočnika okrožnega državnega tožilca zavrglo kot nedovoljeno.